ทรัมป์ลั่น ปธ.เฟด ‘ไร้วิสัยทัศน์’ หลังลดดอกเบี้ยรอบสอง 0.25% - FINNOMENA
ทรัมป์ ทวีตข้อความตำหนินายเจอโรม พาวเวลล์ ประธานเฟด ในทันทีหลังจากที่คณะกรรมการกำหนดนโยบายการเงิน (FOMC) ของเฟดมีมติ 7-3 เสียงในการปรับลดอัตราดอกเบี้ยระยะสั้น 0.25% สู่ระดับ 1.75-2.00%
19 ก.ย. 2562

ทรัมป์ ทวีตข้อความตำหนินายเจอโรม พาวเวลล์ ประธานเฟด ในทันทีหลังจากที่คณะกรรมการกำหนดนโยบายการเงิน (FOMC) ของเฟดมีมติ 7-3 เสียงในการปรับลดอัตราดอกเบี้ยระยะสั้น 0.25% สู่ระดับ 1.75-2.00%
โดยผู้นำสหรัฐฯระบุว่า เฟดล้มเหลวอีกครั้งหนึ่ง นายพาวเวลล์เป็นผู้ที่ไม่มีวิสัยทัศน์ ไม่มีกึ๋น ไม่มีสามัญสำนึก และเป็นผู้สื่อสารที่แย่มาก
ด้านนายพาวเวลล์กล่าวภายหลังการประชุม FOMC ว่า เฟดจะดำเนินการปรับลดอัตราดอกเบี้ยอย่างต่อเนื่องหากมีความจำเป็น อย่างไรก็ดี เขายังไม่เห็นว่าสิ่งนี้มีความจำเป็นในขณะนี้ ซึ่งสวนทางกับความเห็นของประธานาธิบดีทรัมป์ที่ต้องการให้เฟดปรับลดดอกเบี้ยลงมากกว่านี้และเร็วกว่านี้เพื่อช่วยกระตุ้นเศรษฐกิจสหรัฐฯ
ทั้งนี้การประกาศปรับลดอัตราดอกเบี้ยของเฟดในครั้งนี้ถือเป็นครั้งที่ 2 ของปี 2562 หลังจากที่เฟดได้ปรับลดอัตราดอกเบี้ย 0.25% เช่นกันในการประชุมรอบที่แล้วเมื่อวันที่ 30-31 ก.ค. ซึ่งเป็นการปรับลดอัตราดอกเบี้ยเป็นครั้งแรกในรอบ 11 ปี หรือนับตั้งแต่วันที่ 16 ธ.ค.2551 เป็นต้นมา
ที่มา : https://www.theguardian.com/business/2019/sep/18/federal-reserve-interest-rates-trump-jerome-powell
แท็ก:
แชร์บทความ: